Diari Oficial de la Generalitat Valenciana


Sumari del DOGV 9458, del 27-10-2022 (2022/9872)

ACORD de 23 de setembre de 2022, del Consell, pel qual es declara l'ocupació urgent dels béns i drets subjectes a l'expedient d'expropiació forçosa instruït per l'Ajuntament de la Llosa de Ranes per a l'execució del vial d'accés al cementeri municipal.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9458

Data del DOGV
:   27-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9872


Data del document
:   23-09-2022

Organisme emissor
:   Presidència de la Generalitat

Tipus de document
:   Acord

Correcció d'errades

ACORD de 23 de setembre de 2022, del Consell, pel qual es declara l'ocupació urgent dels béns i drets subjectes a l'expedient d'expropiació forçosa instruït per l'Ajuntament de la Llosa de Ranes per a l'execució del vial d'accés al cementeri municipal. [2022/9872]  
Antecedents de fet  
Primer. El Ple de l'Ajuntament de la Llosa de Ranes, en la sessió de 24 de setembre de 2021, va acordar l'aprovació inicial del projecte d'obres relatiu a l'execució del vial d'accés al cementeri municipal; l'inici de l'expedient d'expropiació forçosa, per taxació individualitzada, per a l'ocupació de béns i drets afectats per l'execució de l'obra referenciada, i la relació de persones propietàries i bens afectats per l'expropiació.  
En sessió plenària de 13 de gener de 2022, el citat ajuntament va aprovar definitivament l'esmentat projecte d'obres i la relació de persones propietàrìes i bens afectats per l'expropiació, així com la continuació de l'expedient d'expropiació forçosa i, amb aquest fi, es va declarar la utilitat pública i la necessitat d'ocupació dels béns i drets afectats per a l'execució de l'esmentada obra.  
  
Segon. L'acord d'aprovació inicial va ser sotmés a informació pública, mitjançant un anunci en el Butlletí Oficial de la Província de València núm. 218, d'11 de novembre de 2021, en el diari Levante, de 6 de novembre de 2021, i en el tauler d'anuncis de l'ajuntament, sense que s'haja presentat cap al·legació.  
L'acord d'aprovació definitiva va ser publicat en el Butlletí Oficial de la Província de València núm. 28, de 10 de febrer de 2022, amb correcció d'errors en el Butlletí Oficial de la Província de València núm. 29 d'11 de febrer de 2022 i en el diari Levante, de 4 de febrer de 2022.   
  
Tercer. Es va practicar la notificació individualitzada del citat acord a totes les persones interessades en el procediment d'expropiació forçosa. Per persona interessada es va presentar un recurs de reposició el qual va ser resolt per acord del Ple de l'Ajuntament de 13 de maig de 2022.  
  
Quart. Consta la formalització de l'acta de replanteig del projecte on consta la viabilitat d'aquest en els terrenys a expropiar.  
  
Cinqué. Consta un certificat de la secretaria de l'ajuntament segons el qual en l'acord plenari de 24 de setembre de 2021 s'especifica que, de conformitat amb el projecte d'urbanització redactat per l'arquitecte tècnic municipal, es requereix procedir amb urgència a l'ocupació i ulterior execució de les obres amb la finalitat d'evitar, en el futur, el risc de molt probables accidents, atés que l'actuació proposada afecta l'àrea de protecció de la carretera CV-563.  
Es reprodueix literalment el punt segon de l'esmentat acord:  
«Primer. A uns 200 m del nucli urbà del municipi de la Llosa de Ranes, s'emplaça el cementeri municipal, al qual s'accedeix actualment per la carretera CV-563, cedida en el seu moment a l'esmentat municipi, amb la qual limita pel sud.  
L'accés al nucli urbà de la Llosa de Ranes, per la seua zona est, es produeix per la carretera CV-563, que té una amplària de calçada de 7 m, amb dos sentits de circulació, i manca de vorals en el tram entre el cementeri i el nucli urbà; hi ha voreres per als vianants a banda i banda de la carretera.  
Així mateix, amb l'esmentada CV-563 connecten directament dos camins rurals i un d'aquests serveix d'accés a l'aparcament del cementeri i a l'ecoparc. A uns 285 m de la rotonda en direcció a Manuel es troba l'accés per als vianants al cementeri. Els vianants que van al cementeri han de creuar la calçada per la vorera sud que va al costat de la CV-563, i no hi ha cap pas zebrat de vianants.  
L'afluència de visitants al cementeri municipal és nombrosa, perquè diàriament són molts els veïns que visiten el cementeri i també l'ecoparc, amb els riscos que comporta el creuament de persones per la carretera.  
Si bé, en el seu moment l'ajuntament va executar una entrada alternativa al cementeri des dels aparcaments, per evitar que s'haja de creuar o transitar per la carretera per a accedir al cementeri, la falta d'un accés adequat per als vianants comporta un risc important per a aquests i els vehicles que circulen en ambdós sentits de la carretera.  
Segon. Davant la situació descrita i amb la finalitat d'evitar en el futur el risc de molt probables accidents, atés que l'actuació proposada afecta l'àrea de protecció de la carretera CV-563, l'ajuntament va sol·licitar autorització a l'Àrea d'Infraestructures de la Diputació per a l'execució d'un nou vial de servei en paral·lel a l'actual CV-563.  
  
En data 24 de maig de 2021, l'oficial major i pel diputat d'Infraestructures de la Diputació de València va concedir aquesta autorització, en virtut del Decret núm. 4616».  
Sisé. En l'expedient administratiu consta, a més, el certificat de la retenció de crèdit, d'acord amb el que s'estableix en l'article 52 de la Llei sobre expropiació forçosa de 16 de desembre de 1954, segons la redacció de la Llei 11/1996, de 27 de desembre, de mesures de disciplina pressupostària.  
  
Fonaments de dret  
I. L'Ajuntament de la Llosa de Ranes té capacitat jurídica per a acordar l'expropiació de béns afectats a una finalitat d'utilitat pública o interés social, de conformitat amb l'article 2.1 de la Llei de 16 de desembre de 1954 sobre expropiació forçosa, en relació amb l'article 4 de la Llei 7/1985, de 2 d'abril, reguladora de les bases del règim local.  
  
II. Segons l'article 94 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, les obres compreses en els plans d'obres i serveis locals, inclosos els plans provincials de cooperació, comportaran la declaració d'utilitat pública i la necessitat d'ocupació dels terrenys i edificis compresos en aquests a l'efecte de la seua expropiació forçosa.  
  
En aquest mateix sentit, d'acord amb l'article 17 de la Llei sobre expropiació forçosa, quan el projecte d'obres i serveis comprenga la descripció material detallada dels béns i drets que siguen estrictament necessaris per al fi de l'expropiació, la necessitat d'ocupació s'entendrà implícita en l'aprovació del projecte.  
III. L'article 52 de la Llei sobre expropiació forçosa i concordants del seu Reglament preveuen la possibilitat de declarar, excepcionalment, l'ocupació urgent dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen.  
IV. La declaració d'ocupació urgent, que segons l'article 56 del Reglament de la Llei sobre expropiació forçosa ha d'estar degudament motivada, està justificada en l'antecedent de fet cinqué.  
V. La competència per a formular l'esmentada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell.  
  
VI. L'acord en què es declare l'ocupació urgent dels béns afectats s'haurà de publicar en el Diari Oficial de la Generalitat Valenciana, als efectes de l'article 56.2 del Reglament de la Llei sobre expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant la corporació local expropiant, al·legacions només als efectes d'esmenar els possibles errors que s'haguen pogut produir en fer la relació dels béns afectats per l'ocupació urgent.  
  
En aquest expedient s'han complit totes les prescripcions legals contingudes en les disposicions abans esmentades, i el procediment s'ha tramitat d'acord amb la legislació vigent en la matèria.  
Per tot això, i d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell, i a proposta del president de la Generalitat, d'acord amb les competències que té en matèria d'administració local, de conformitat amb l'article 2 del Decret 5/2019, de 16 de juny, del president de la Generalitat, pel qual determina el nombre i la denominació de les conselleries, i les seues atribucions, el Consell, en la reunió del 23 de setembre de 2022,  
  
  
  
ACORDA  
  
Declarar l'ocupació urgent dels béns i drets que a continuació es detallen, afectats per l'expedient expropiatori instruït per l'Ajuntament de la Llosa de Ranes, per a l'execució del vial d'accés al cementeri municipal.  
Contra aquest acord, que posa fi a la via administrativa, les persones interessades, per ostentar la titularitat de béns i drets en el procediment d'expropiació forçosa, podran interposar els recursos següents:  
Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament, recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
En el cas de l'administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar-se recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque l'acord, tenint en compte que això no incideix en l'executivitat d'aquest, ni interromp els terminis amb vista a la seua fermesa, per no ser substitutiu del règim de recursos en via administrativa.  
Tot això sense prjuí que les persones interessades puguen exercir qualsevol altra via que estimen oportuna.  
  
València, 23 de setembre de 2022  
  
La consellera secretària  
AITANA MAS MAS